text: Kraftig mand ville trække pige ind i sin bil
  01 juni 2016 kl. 16.27
  Pige skreg og stak af fra gerningsmand. Politiet efterlyser vidner. 
  Syd og sønderjyllands Politi vil gerne høre fra vidner, der måtte have set en højst ubehagelig episode, som en 15-årig pige onsdag eftermiddag blev udsat for ved Skærbæk.
  En mand i en passerede bil stoppede og ud ad vinduet tilbød hende et lift, da hun gik fra Skærbæk ad Rømøvej i retning mod  Astrupvej. Da pigen afslog, stoppede han bilen, steg ud, fik fat i hendes arm og forsøgte at trække hende hen til bilen. Det oplyser vagtchef ved Syd- og Sønderjyllands Politi, Erik Lindholm.
  Det lykkedes imidlertid pige at skrige op og vriste sig fra af manden, hvorefter hun stak af i løb i retning imod Astrupvej, mens han fortsætte mod Rømø. Det er uvist, om han fortsatte over dæmningen til øen.
  Manden beskrives som ca. 40-årig, kraftig og dansk.
  Han var iført t-shirt og jogginbukser. Bilen var stor, rød og sportsvognsagtig.
  Eventuelle oplysninger bedes givet til Syd- og Sønderjyllands Politi på til 1-1-4.
  